CELEX: 62012TN0149
Language: hu
Date: 2012-04-02 00:00:00
Title: T-149/12. sz. ügy: 2012. április 2-án benyújtott kereset — Investrónica kontra OHIM — Olympus Imaging (MICRO)

30.6.2012   
            
            
               HU
            
            
               Az Európai Unió Hivatalos Lapja
            
            
               C 194/21
            
         2012. április 2-án benyújtott kereset — Investrónica kontra OHIM — Olympus Imaging (MICRO)
   (T-149/12. sz. ügy)
   2012/C 194/35
   A keresetlevél nyelve: spanyol
   
      Felek
   
   
      Felperes: Investrónica, SA (Madrid, Spanyolország) (képviselők: E. Seijo Veiguela és J. L. Rivas Zurdo ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Olympus Imaging Corp. (Tokió, Japán)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül az OHIM negyedik fellebbezési tanácsának az R 347/2011-4. sz. ügyben 2012. január 31-én hozott határozatát, és állapítsa meg, hogy a közösségi védjegyrendelet 8. cikke (1) bekezdésének b) pontja értelmében a bejelentő OHIM-hoz benyújtott fellebbezését el kellett volna utasítani, és a felszólalási osztálynak a 7 014 392. sz. „MICRO” összetett közösségi védjegy bejelentését teljes egészében elutasító határozatát meg kellett volna erősíteni;
            
         
               —
            
            
               a jelen keresettel szemben kereseti ellenkérelmet előterjesztő felet vagy feleket kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: Olympus Imaging Corporation
   
      Az érintett közösségi védjegy: a 9. osztályba tartozó árukra vonatkozó „MICRO” fekete-fehér ábrás védjegy — 7 014 392. sz. védjegybejelentés
   
      A felszólalási eljárásban hivatkozott védjegy vagy megjelölés jogosultja: a felperes
   
      A hivatkozott védjegy vagy megjelölés: a 9., 38. és 42. osztályba tartozó árukra és szolgáltatásokra vonatkozó „micro” világos- és sötétkék spanyol ábrás védjegy
   
      A felszólalási osztály határozata: a felszólalási osztály a felszólalásnak helyt adott és a bejelentett védjegy lajstromozását megtagadta.
   
      A fellebbezési tanács határozata: a fellebbezési tanács helyt adott a fellebbezésnek, és hatályon kívül helyezte a felszólalási osztály azon megtámadott határozatát, amely megtagadta a bejelentett védjegy lajstromozását.
   
      Jogalapok: a 207/2009 rendelet 8. cikke (1) bekezdése b) pontjának téves alkalmazása, mivel az ütköző megjelölések között fennáll az összetévesztés veszélye.